b'\n_START_ARTICLE_\nToke Talagi\n_START_SECTION_\nKarriere\n_START_PARAGRAPH_\nTalagi ble valgt inn i Niues forsamling (Niue Fono Ekepule) i 2002, og har v\xc3\xa6rt bl.a. visestatsminister, finansminister og utdanningsminister._NEWLINE_Ved forsamlingsvalget i Niue 2005 gjenvant han sin plass i Niues forsamling, men fikk like mange stemmer som en annen kandidat, og vant plassen etter loddtrekning. Han ble p\xc3\xa5 nytt gjenvalgt i 2008, og ble valgt til landets f\xc3\xb8rsteminister med 14 av 20 stemmer i Forsamlingen. Sittende f\xc3\xb8rsteminister Young Vivian fikk de resterende seks stemmene. _NEWLINE_I 2008 ble han valgt til leder for Pacific Islands Forum, og i 2009 var han med og etablerte Polynesian Leaders Group. Han ble gjenvalgt som f\xc3\xb8rsteminister i 2011, 2014 og 2017.'